โครงการตำบลนมแม่เพื่อสายใยรักแห่งครอบครัว
โครงการอันเนื่องมาจากพระดำริ พระเจ้าวรวงศ์เธอ พระองค์เจ้าศรีรัศมิ์
พระวรชายาในสมเด็จพระบรมโอรสาธิราชฯ สยามมกุฎราชกุมาร
องค์การบริหารส่วนตำบลชะอวด
.......................................................................
หลักการและเหตุผล
              ด้วยพระมหากรุณาธิคุณของ สมเด็จพระบรมโอรสาธิราชฯ สยามมกุฎราชกุมาร   ที่ได้ทรง
พระราชทานโครงการสายใยรักแห่งครอบครัวและพระราชทานคำขวัญ   “นมแม่คือหยดแรกแห่ง
สายใยรักแห่งครอบครัว”     และด้วยพระปณิธานอันมุ่งมั่นในการสานต่อโครงการสายใยรักแห่งครอบครัว ของพระเจ้าวรวงค์เธอ พระองค์เจ้าศรีรัศมิ์ พระวรชายาฯที่ทรงมีเป้าหมายในการส่งเสริม
สถาบันครอบครัวให้มีความรัก ความอบอุ่น ทารกได้รับการดูแลตั้งแต่ในครรภ์ จนคลอด ได้รับการเลี้ยงดูด้วยนมแม่ อันมีคุณค่าต่อการเจริญเติบโต ส่งผลให้เด็กเติบโต  เป็นเยาวชนรุ่นใหม่ที่มีสุขภาพ
กายและจิตดี
              การเลี้ยงดูลูกด้วยนมแม่เป็นกระบวนการวางรากฐานพัฒนาการเด็ก       โดยได้รับอาหารที่เหมาะสมเพียงพอ พร้อมสร้างความรักความอบอุ่นและพัฒนาสมองของลูกตั้งแต่แรกเกิด   ลูกได้รับการเลี้ยงดูด้วยความรัก ความอบอุ่นตั้งแต่แรกเริ่มของการมีชีวิตด้วยการได้กินนมแม่ ซึ่งจะส่งผลให้
เด็กมีการเจริญเติบโต มีพัฒนาการสมวัยและเติบโตเป็นเยาวชนรุ่นใหม่ที่มีสุขภาพกาย     และจิตที่ดี
              ทางกรมอนามัย กระทรวงสาธารณสุข ได้กำหนดเป้าหมายตำบลต้นแบบ    “ตำบลนมแม่
เพื่อสายใยรักแห่งครอบครัว”เพื่อขับเคลื่อนให้ประชาชนได้เลี้ยงลูกด้วยนมแม่  ภาคละ 1ตำบลรวม
6 ตำบล ซึ่งตำบลชะอวด อำเภอชะอวด จังหวัดนครศรีธรรมราชได้รับคัดเลือกให้เป็นตำบลต้นแบบ
              ดังนั้นองค์การบริหารส่วนตำบลชะอวดและภาคีเครือข่าย จึงได้จัดทำโครงการตำบลนมแม่
เพื่อสายใยรักแห่งครอบครัว ขึ้น
วัตถุประสงค์
1. เพื่อส่งเสริมสนับสนุนการเลี้ยงลูกด้วยนมแม่ให้กับประชาชน
2. เพื่อสร้างความตระหนักในคุณค่าของการเลี้ยงลูกด้วยนมแม่
3. เพื่อให้ตำบลชะอวดเป็นตำบลต้นแบบ “ นมแม่เพื่อสายใยรักแห่งครอบครัว”
เป้าหมาย
              1.แม่ที่มีบุตร อายุ 0-6 เดือนเลี้ยงลูกด้วยนมแม่อย่างเดียว
              2.หญิงตั้งครรภ์ หญิงหลังคลอด และสามี
              3.ครอบครัวมีความเข้มแข็ง
การดำเนินงาน
              1.แต่งตั้งคณะกรรมการ/ที่ปรึกษา  “ตำบลนมแม่เพื่อสายใยรักแห่งครอบครัว”

              2.ประชุมคณะกรรมการฯเพื่อวางแผน ดำเนินงานและอนุมัติโครงการ
              3.สำรวจข้อมูลและจัดทำแผนที่เดินดินตำบลนมแม่
              4.จัดทำแผนชุมชนตำบลนมแม่และแผนปฏิบัติการ
              5.ประชาคมแผนชุมชนตำบลนมแม่
              6.ดำเนินการตามแผนปฏิบัติการ
              7.การประเมินและติดตามผลการดำเนินงาน
สถานที่ดำเนินการ
              องค์การบริหารส่วนตำบลชะอวด
งบประมาณ
              จำนวน 100,000.-บาท (ตามเอกสารแนบท้าย)
ระยะเวลาดำเนินการ

              ปีงบประมาณ พ.ศ.2554 (ตามแผนปฏิบัติการแนบท้าย)
หน่วยงานที่รับผิดชอบ
              สำนักงานปลัด องค์การบริหารส่วนตำบลชะอวด
หน่วยงานสนับสนุน
              1.สำนักงานสาธารณสุขอำเภอ/จังหวัด
              2.โรงพยาบาลชะอวด
              3.สำนักงานพัฒนาสังคมและความมั่นคงของชีวิต
              4.กระทรวงเกษตรและสหกรณ์
              5.กระทรวงแรงงานและสวัสดิการสังคม
              6.กระทรวงศึกษาธิการ
              7.องค์การบริหารส่วนจังหวัดนครศรีธรรมราช
              8.กระทรวงมหาดไทย
ผลที่คาดว่าจะได้รับ
              แม่และเด็กได้รับการดูแลแบบองค์รวม ส่งผลให้เด็กมีการเจริญเติบโตและพัฒนาการสมวัย
เติบโตเป็นเยาวชนที่มีคุณภาพ เพื่อเป็นฐานการพัฒนาชุมชนและประเทศชาติในด้านต่างๆต่อไป
ผู้เสนอโครงการ
                                                   (ลงชื่อ)..............เพ็ญศรี  มาละมัย................
                                                                      (นางสาวเพ็ญศรี มาละมัย)                                                             
                                                  ตำแหน่ง           นักวิชาการศึกษา
                                   (ลงชื่อ)..................จรัส  นิลทะรัตน์...................
                                                                              (นายจรัส นิลทะรัตน์)
                                                      ตำแหน่ง  เจ้าหน้าที่วิเคราะห์นโยบายและแผน
                                                      (ลงชื่อ)..............วิสุทธิ์  เกื้อสังข์......................
                                                                             (นายวิสุทธิ์ เกื้อสังข์)
                                                      ตำแหน่ง รองปลัดองค์การบริหารส่วนตำบลชะอวด
ผู้รับรองโครงการ

                                                     (ลงชื่อ)................คำนึง  จันทร์คง....................
                                                                            (นายคำนึง จันทร์คง)
                                    ตำแหน่ง ปลัดองค์การบริหารส่วนตำบลชะอวด
ผู้ให้ความเห็นชอบโครงการ
                                                      (ลงชื่อ)..............ณรงค์  ชนะศักดิ์.....................
                                                                            (นายณรงค์ ชนะศักดิ์)
                                                      ตำแหน่ง  รองนายกองค์การบริหารส่วนตำบลชะอวด
                                   (ลงชื่อ)..................ยงยศ  ดำมี.........................
                                                                             (ส.ต.อ.ยงยศ ดำมี)
                                                     ตำแหน่ง รองนายกองค์การบริหารส่วนตำบลชะอวด
ผู้อนุมัติโครงการ
                                    (ลงชื่อ)...............บุญฤทธิ์  แคล้วแก้ว.......................
                                                                             นายบุญฤทธิ์ แคล้วแก้ว)
                                                      ตำแหน่ง  นายกองค์การบริหารส่วนตำบลชะอวด
